CELEX: 62017TN0560
Language: fi
Date: 2017-08-16 00:00:00
Title: Asia T-560/17: Kanne 16.8.2017 – Fortischem v. parlamentti ja neuvosto

30.10.2017   
            
            
               FI
            
            
               Euroopan unionin virallinen lehti
            
            
               C 369/30
            
         Kanne 16.8.2017 – Fortischem v. parlamentti ja neuvosto
   (Asia T-560/17)
   (2017/C 369/42)
   Oikeudenkäyntikieli: englanti
   
      Asianosaiset
   
   
      Kantaja: Fortischem a.s. (Nováky, Slovakia) (edustajat: asianajajat C. Arhold, P. Hodál ja M. Staroň)
   
      Vastaajat: Euroopan parlamentti ja Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan elohopeasta ja asetuksen (EY) N:o 1102/2008 kumoamisesta 17.5.2017 annetun Euroopan parlamentin ja neuvoston asetuksen (EU) N:o 2017/852 (1) liitteessä III olevan I osan d alakohdan
            
         
               —
            
            
               velvoittamaan vastaajat korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan riidanalaisen säännös on kumottava, koska sillä loukataan luottamuksensuojan periaatetta sen vuoksi, että elohopeakennojen tuotantolaitosten toimijoilta evätään mahdollisuus määräajan pidennykseen parhaan käytettävissä olevan tekniikan käyttämiseksi, kun teollisuuden päästöistä (yhtenäistetty ympäristön pilaantumisen ehkäiseminen ja vähentäminen) 24.11.2010 annetun Euroopan parlamentin ja neuvoston direktiivin 2010/75/EU mukaiset edellytykset täyttyvät.
            
         
               2)
            
            
               Toinen kanneperuste, jonka mukaan riidanalainen säännös on kumottava, koska sillä loukataan suhteellisuusperiaatetta sen vuoksi, että (i) siinä säädetään elohopeakennojen tuotannon lopettamista koskevasta kiinteästä määräajasta, joka päättyy paljon ennen elohopeaa koskevan kansainvälisen säännöstön mukaista määräaikaa, ja tarjoamatta mahdollisuutta pidennykseen/vapautukseen erityistapauksissa, (ii) siinä edistetään lainsäädäntöä, jossa ei voida tarjota minkäänlaisia merkityksellisiä ympäristöhyötyjä suurelle yleisölle mutta aiheutetaan samalla merkittäviä haittoja talouden toimijoille, ja (iii) siinä ei oteta huomioon lainsäädäntöä, jossa jo säädetään selkeistä lopettamista ja pidennyksiä/vapautuksia koskevista säännöistä, ja se ei itsessään sisällä kohtuullistamislausekkeita.
            
         
               3)
            
            
               Kolmas kanneperuste, jonka mukaan riidanalainen säännös on kumottava, sillä se aiheuttaa kantajan liiketoiminnalle tappioita, mikä merkitsee Euroopan unionin perusoikeuskirjan mukaisen omaisuudensuojan loukkaamista, koska riidanalainen säännös ei ole oikeassa suhteessa sillä tavoiteltavaan päämäärään nähden ja koska päämäärä voidaan saavuttaa vähemmän rajoittavilla toimenpiteillä.
            
         
      (1)  Elohopeasta ja asetuksen (EY) N:o 1102/2008 kumoamisesta 17.5.2017 annettu Euroopan parlamentin ja neuvoston asetus (EU) N:o 2017/852 (EUVL 2017, L 137, s. 1).